Aenaria
Vide etiam paginam discretivam: Iscla (discretiva). Aenaria (-ae, f.) vel Pithecussa (-ae, f.; graec. Pythekussai), deinde Iscla (-ae, f.; vel Ischia; Italiane: Isola d'Ischia) est insula Italiae, in Mari Tyrrhenico sita. Aenaria maxima Insularum Parthenopaearum et Insularum Pithecussarum est quae ad Campaniam regionem pertinent, praesertim Provinciam Neapolitanam. Incolae insulae Aenarienses vel Isclani appellantur. Ibi primam coloniam apud Italiam Graeci aedificaverunt, saeculo VIII a.C.n.